EkBass/fiwiki-20250220-pages-articles huggingface dataset:
Bill Allen

Bill Allen (oik. William Trousdale Allen III, s. 3. joulukuuta 1922, Gallatin, Tennessee - k. 25. helmikuuta 1997, Nashville, Tennessee) oli yhdysvaltalainen radiotiskijukka, joka saavutti mainetta 1950-luvulta lähtien soittaessaan rhythm and bluesia ja mustaa gospelia nashvilleläisellä WLAC-radioasemalla. Hän käytti nimiä "Hoss" ja "The Hossman". Bill Allen oli nuorin "The 50,000 Watt Quartet" -nimellä tunnetusta tiskijukkanelikosta. Sen muut jäsenet olivat Gene Nobles, "John R." (Richbourg) ja Herman Grizzard. Näistä Allenin ura oli pisin, hän työskenteli 45 vuotta radioasemilla ennen siirtymistään eläkkeelle vuonna 1993. Nuorena Allen toimi jazzmuusikkona ja esiintyi toisen maailmansodan aikana ulkomailla USO:n show’ssa. Sodan jälkeen Allen opiskeli englannin kieltä Vanderbiltin yliopistossa ja sai mainetta lupaavana näyttelijänä. Vaikka Allen harkitsi teatterialaa, hän päätti valita radion ja vuonna 1948 meni töihin gallatiniläiselle radioasemalle WIHN. Siellä hän käytti Gene Noblesin tapaa sekoittaa R&B;:tä ja jazz-sävelmiä popmusiikkiin ja saavutti ohjelmallaan "Harlem Hop" niin suuren suosion, että vain muutamia kuukausia myöhemmin hän pääsi töihin WLAC:lle. Allen aloitti uransa talk show -isäntänä. Gene Nobles poistui WLAC:sta vuosiksi 1950-luvun puolivälissä ja Allen otti hänen paikkansa. Hänen suosionsa kasvoi 1960-luvun alkuun tullessa, jolloin hän siirtyi levy-yhtiön palvelukseen. Allenin korvasi WLAC:lla The Jordanairesin entinen jäsen "Hugh Baby" Jarrett. Allen kuitenkin palasi WLAC:iin jatkamaan jokailtaista ohjelmaansa. Allenin ohjelma tuli kuutena iltana viikossa ja kesti tunnista kahteen. Vuonna 1966 hänellä oli myös lyhytikäinen televisio-ohjelma The!!!Beat. 1970-luvulla WLAC:n uuden johdon painostuksesta Allen muutti ohjelmaansa ja soitti ajan hengen mukaisesti enemmän funkkia ja kevyttä soulia. Allen oli hetken poissa radiosta ja palasi sitten uuden paikallista ja valtakunnallista black gospelia esittelevän yöohjelman Early Morning Gospel Time With The Hossman myötä. 1980-luvun puolivälissä WLAC:n sisarasema WLAC-FM (nykyisin WNRQ) käytti Allenin ääntä promokampanjassaan. Allenin puoleensa vetävä ääni toi hänelle paljon töitä radio- ja televisiomainoksissa. Allen jatkoi työtään aina vuoteen 1993 - yli vuosikymmenen sen jälkeen kun WLAC oli muuten siirtynyt uutis- ja puheohjelmaformaattiin päiväsaikaan ja uskonnollisiin ohjelmiin iltaisin. Eläkkeelle siirtymisensä jälkeenkin Allen jatkoi mainosäänitöitään. Allen valittiin Blues Hall of Fameen vuonna 1994http://www.blues.org/halloffame/inductees.php4?YearId=11 . == Lähteet == == Aiheesta muualla == * WLAC:n epävirallinen sivusto Luokka:Yhdysvaltalaiset DJ:t Luokka:Vuonna 1922 syntyneet Luokka:Vuonna 1997 kuolleet Luokka:Gospel Music Hall of Fame
Turkin jääkiekon superliiga

Superliiga on Turkin jääkiekon korkein sarjataso. Se on perustettu vuonna 1993. Sarjassa pelaa kaikkiaan kuusi joukkuetta. == Joukkueet == Joukkue Kaupunki Perustettu Ankara Üniversitesi Spor Kulübü Ankara 1948 Başkent Yıldızları Spor Kulübü Ankara 1998 1998 Kocaeli Büyükşehir Belediyesi Kağıt Spor Kulübü İzmit 2000 2000 Polis Akademisi ve Koleji Ankara 2000 İzmıt Şirintepe Spor Kulübü İzmit 2005 Ankara Büyükşehır Beledıyesı Spor Kulübü Ankara 1978 == Mestarit == Kausi Mestarit 1992-1993 B.B. Ankara 1993-1994 B.B. Ankara 1994-1995 B.B. Ankara 1995-1996 Kavaklıdere Belediyesi 1996-1997 B.B. Ankara 1997-1998 İstanbul Paten 1998-1999 Gümüş Patenler 1999-2000 B.B. Ankara 2000-2001 Polis Akademisi ve Koleji 2001-2002 B.B. Ankara 2002-2003 B.B. Ankara 2003-2004 Polis Akademisi ve Koleji 2004-2005 Polis Akademisi ve Koleji 2005-2006 Polis Akademisi ve Koleji 2006-2007 Kocaeli B.B. Kağıt == Katso myös == *Luettelo jääkiekkoliigoista *Turkin 1. liga ==Lähteet== * Turkin Jääkiekkoliito Luokka:Turkin jääkiekkosarjat
Euroopan jälleenrakennus- ja kehityspankki

Euroopan jälleenrakennus- ja kehityspankki (EBRD, Lyhenneluettelo, Kotus) on vuonna 1991 perustettu pankki, joka tukee laaja-alaisesti markkinatalouden ja demokratian kehitystä. Pankki tukee investointien kautta kehitystä 29 maassa Keski-Euroopasta Keski-Aasiaan.EBRD: FAQ (viitattu 13.7.2010) Pankin päämaja sijaitsee Lontoossa ja sen virallisia kieliä ovat ranska, englanti, saksa ja venäjä. Pankin nykyinen pääjohtaja on intialaissyntyinen Suma Chakrabarti.EBRD: President Thomas Mirow (viitattu 13.7.2010) EBRD:n omistavat 61 valtiota ja kaksi kansainvälistä järjestöä. Seuraavat maat saavat investointeja: Albania, Armenia, Azerbaidžan, Bosnia ja Hertsegovina, Bulgaria, Georgia, Kazakstan, Kirgisia, Kroatia, Moldova, Mongolia, Montenegro, Pohjois-Makedonia, Puola, Romania, Serbia, Slovakia, Slovenia, Tadžikistan, Turkki, Turkmenistan, Ukraina, Unkari, Uzbekistan, Valko-Venäjä, Venäjä ja Viro. Seuraavat maat ovat rahoittajamaita: Alankomaat, Australia, Belgia, Egypti, Espanja, Kanada, Korea, Kreikka, Kypros, Irlanti, Islanti, Israel, Italia, Itävalta, Japani, Luxemburg, Malta, Meksiko, Marokko, Norja, Portugali, Ranska, Ruotsi, Saksa, Suomi, Sveitsi, Tanska, Tšekki, Uusi- Seelanti, Yhdistynyt kuningaskunta ja Yhdysvallat. == Suomen edustaja == Ulkoasiainministeriön osastopäällikkö Jorma Korhonen edustaa Suomea EBRD:n johtokunnan varajäsenenä 2012–2015.Valtioneuvoston yleisistunto 12.1.2012 2012, Valtioneuvoston yleisistunto, Päätökset, Hallituksen toiminta, Valtioneuvosto ==Lähteet== Luokka:Kehityspankit
Nerpa

Nerpa () on Venäjän pohjoisen laivaston sukellusveneiden korjaustelakka Barentsinmeren rannalla Murmanskin alueen Snežnogorskissa. Telakalla voidaan tehdä titaanihitsausta. Se on peruskunnostanut muun muassa Projekti 945 A-luokan ydinsukellusvene K-534 Nižni Novgorodin ydinreaktorionnettomuuden jälkeen vuonna 2008. Telakka aloitti toimintansa 1970-luvun alussa. Se osa suurempaa Zvjozdotška-telakkakonsernia (ОАО «ЦС „Звёздочка“»). ==Aiheesta muualla== *СРЗ "НЕРПА". Telakan historiikkia (narod.ru) *«ЦС „Звёздочка“» . Telakkayhtiön sivut *ФГУП СРЗ "Нерпа" Nerpa Murmanskin alueen esittelymateriaalissa 2004 luokka:Venäjän telakat luokka:Venäjän pohjoinen laivasto
WAC Corporal

WAC Corporal oli ensimmäinen amerikkalaista tuotantoa ollut kohtalaisen iso luotainraketti, jonka kokeilu liittyi suuremman Corporal-ohjuksen kehittelyyn. Se nousi 80 km:n korkeuteen avaruuden rajoille 22. maaliskuuta vuonna 1946. Rakettia kehittivät Douglas Aircraft Company ja Guggenheim Aeronautical Laboratory. Tämä nesteraketti oli 7,34 m pitkä ja läpimitaltaan 30 cm. 24\. helmikuuta 1949 V-2:n kärkeen toiseksi rakettivaiheeksi asennettu WAC Corporal lensi ensimmäisenä ihmisen lähettämänä esineenä yli viisinkertaisella äänen nopeudella. Tätä koetta kutsuttiin nimellä Bumper. Neljä aiempaa Bumper-koetta oli epäonnistunut vuonna 1948. == Aiheesta muualla == * Astronautix.com article WAC * Article from Directory of U.S. Military Rockets and Missiles * Article from National Air and Space Museum Luokka:Rakettiaseet Luokka:Luotainraketit
Brad Swaile

Bradley Swaile (s. 26. joulukuuta 1976 Vancouver, Brittiläinen Kolumbia) on kanadalainen ääninäyttelijä. ==Elämäkerta== Swaile kiinnostui näyttelemisestä ala-asteella ja valmistuttuaan Sir Winston Churchill Secondarystä, hän liittyi Vancouverin nuoriso teatteriin. Samalla Swaile tuli asiakkaaksi Tarlington Talent Agencylle, jonka myötä hän sai ensimmäisen ääniroolinsa animaatiosarjasta My Little Pony Tales (1992). Sarjan jälkeen Swaile on tehnyt äänirooleja myös animesarjoihin ja videopeleihin. Myöhemmin hän valmistui Kwantlen yliopistosta graafisen- ja visuaalisen suunnittelun alalle. Vuonna 2000 hän sai ensimmäisen merkittävän roolin, jossa Swailen piti puhua saksalaisaksentilla ollessaan Painajaisen äänenä X-Men: Evolutionissa. 2012 Swaile oli Jin Kazaman äänenä Street Fighter X Tekken -videopelissä. ==Aiheesta muualla== * Anime News Network * Voice Chasers * CrystalAcids Luokka:Kanadalaiset ääninäyttelijät Luokka:Vuonna 1976 syntyneet Luokka:Elävät henkilöt
No Mean City

No Mean City on Nazarethin studioalbumi vuodelta 1979. Toiseksi kitaristiksi yhtyeeseen liittyi tuolloin Zal Cleminson (ex-Sensational Alex Harvey Band). Musiikillisesti albumi on enemmän heavy rock -painotteinen. Singlenä julkaistut "Star" (UK 54.) ja "May The Sunshine" (UK 22.) menestyivät hyvin listoilla ja myös albumi nousi top-40:neen Britanniassa, jossa yhtyeen menestys oli ollut laskussa muutaman aiemman vuoden aikana. Albumi on nimetty Alexander McArthurin ja H. Kingsley Longin samannimisen novellin mukaan. ==Kappaleet== #Just To Get Into It (Agnew/Charlton/Cleminson/McCafferty/Sweet) - 4:24 #May The Sunshine (Agnew/Charlton/Cleminson/McCafferty/Sweet) - 4:55 #Simple Solution (Part 1-2) (Cleminson) - 4:59 #Star (Charlton/McCafferty) - 4:55 #Claim To Fame (Charlton) - 4:30 #Whatever You Want Babe (Charlton) - 3:41 #What's In It For Me (Charlton) - 4:20 #No Mean City (Part 1-2) (Agnew/Charlton/Cleminson/McCafferty/Sweet) - 6:32 ===Remasteroitujen versioiden (Castle 1999 ja Eagle 2002) bonuskappaleet=== # * May The Sunshine (single edit) - 3:31 #Whatever You Want Babe (single edit) - 2:59 #Star (USA-versio) - 4:54 #No Mean City (vaihtoehtoinen versio, Eaglen painoksessa) #Simple Solution (vaihtoehtoinen versio, Eaglen painoksessa) ===Salvo Recordsin vuoden 2010 remasteroidun version bonuskappaleet=== # * May The Sunshine - 3:31 #Snaefell (Charlton/Cleminson) - 3:37 ==Muusikot== *Dan McCafferty: laulu *Manny Charlton: kitara *Zal Cleminson: kitara *Pete Agnew: basso, taustalaulu *Darrell Sweet: rummut Luokka:Nazarethin albumit Luokka:Vuoden 1979 albumit
Hannu Hautamäki

Hannu Hautamäki (s. 2. syyskuuta 1974) on entinen suomalainen lentopalloilija, joka päätti uransa Suomen mestaruuteen kaudella 2011-12 Vammalan Lentopallon eli VaLePan riveissä, Lentopallon SM-liigassa. Hautamäki voitti urallaan SM- pronssia vuonna 2008, SM-hopeaa vuonna 2011 sekä SM-kultaa 2012. Vuosina 2010–2015 Hautamäki toimi VaLePan toiminnanjohtajana. == Ura == Hautamäen ura lähti käyntiin hänen kotikaupungistaan Ilmajoelta, Nopan Kylä Kisa-Veikkojen riveissä. Hiljalleen Hautamäestä kehittyi huippupelaaja, ja hän nousi SM- liigaan. Hänen ensimmäinen seuransa Lentopallon SM-liigassa oli Jyväskylän Metso-Lentis kaudella 1996. Hän pelasi ensimmäisen SM-liigaottelunsa 3. syyskuuta 1996. Jyväskylän Metso-Lentiksessä hän pelasi lopulta vain kaksi kautta, kun seura luopui liigapaikastaan kauden 1998 päätteeksi. Tämän jälkeen Hautamäki alkoi pelaamaan Jyväskylän naapurikunnan joukkueessa eli Muuramen Lentopallossa, jota hän oli nostamassa SM-liigaan. Muuramessa Hautamäki pelasi lopulta neljä kautta kunnes vaihtoi Vammalan Lentopalloon pelaamaan. Vammalan kaupunkiin kauden 2004 päätteeksi. VaLePassa Hautamäki kulutti ensimmäisen kautensa vaihtopenkkiä pitkälti, sillä VaLePan ulkomaalaisvahvistus oli joukkueen toinen yleispelaaja yhdessä Timo Haaviston kanssa. Kaudeksi 2005-2006 Hautamäki vaihtoi yleispelaajan roolista liberon vastaanotto puoleiseen rooliin, joka oli onnistunut vaihto. Hautamäki nousi liigan liberoiden elittiin heti pelipaikallaan. Hän oli kausilla 2006 sekä 2007 kymmenen parhaimman vastaanottajan joukossa koko SM-liigassa. Kaudella 2008 Hautamäki oli totutusti liigan parhaimpia vastaanottajia myös. Hän voitti samalla uransa ensimmäisen SM-mitalin, kun VaLePa juhli SM-pronssia kauden päätteeksi. Kauden aikana Ilta-Sanomien kapteenikyselyssä selvisi myös että Hautamäki on yksi liigan aliarvostetuimmista pelaajista. Kaudella 2011 Hautamäki saavutti uransa toisen mitalin, hopean ja kaudella 2012 kolmannen mitalin, kultaa. == Muuta == Hautamäki kertoo vapaa-ajallaan harrastavansa innokkaasti golfia. Etenkin kesäisin laji tulee tutuksi. Pituudeltaan Hautamäki on 194cm eli hän on liberoksi pitkä pelaaja. == Saavutukset == * SM- pronssia 2008 * SM-hopea 2011 * SM-kulta 2012 == Joukkueet == *1996-1998 Metso Lentis *1998-2004 Muuramen Lentopallo *2004-2012 Vammalan Lentopallo == Lähteet == == Aiheesta muualla == * Hannu Hautamäki Volleybox Luokka:Suomalaiset lentopalloilijat Luokka:Vuonna 1974 syntyneet Luokka:Elävät henkilöt
Rev I Oikeudenmukainen

Rev I Oikeudenmukainen () oli Iberian (paikallisesti Kartlin eli Itä-Georgian) kuningas vuosina 189–216. Hänen hallintonsa toi valtaan paikallisen Aršakiani- dynastian. Hänet tunnetaan pelkästään keskiaikaisista georgialaisista vuosikirjoista, jotka esittävät hänen Armenian kuninkaan poikana. Professori Cyril Toumanoff identifioi kuninkaan Armenian Aršakuni-dynastian Vologases II:ksi (hallitsi 180–191). Revin kruunasivat kapinalliset iberialaiset aateliset, jotka syrjäyttivät hänen enonsa Amazasp II:n, viimeisen Parnavaziani-dynastian edustajan. Revin kerrotaan menneen naimisiin "kreikkalaisen" prinsessa Sefelian kanssa, jonka sanotaan tuoneen Afroditen idolin Iberiaan. Kreikkalaisen jumalattaren kultin olemassaolosta Iberiassa ei ole kuitenkaan minkäänlaisia todisteita. Georgialainen kronikka "Kuninkaiden elämä" kertoo, että pakanuudestaan huolimatta Rev suhtautui sympaattisesti kristinuskon oppeihin, ja hänet tunnettiin sen vuoksi liikanimellä martali eli "oikeudenmukainen" hänen suojellessaan paikallista, alulla olevaa kristittyä yhteisöä. Toumanoff on osoittanut lempinimen olevan suora käännös dikaios- tittelistä, jota käytettiin usein Parthian arsakidikuninkaiden nimissä. == Lähteet == Luokka:Georgian kuninkaat Luokka:Syntymävuosi tuntematon Luokka:Vuonna 216 kuolleet
GUN Records

GUN Records oli saksalainen levy-yhtiö, joka oli osa Sony BMG -yhtiötä. Gun Records lopetti toimintansa vuonna 2009. ==Tämänhetkiset artistit== *All Ends *Apocalyptica *Apoptygma Berzerk *Bullet for My Valentine *Die Happy *Donots *Eagles of Death Metal *Exilia *Flyleaf *L'Âme Immortelle *Lordi *Lovex *Oomph! *Sturm und Drang *Van Canto *Within Temptation ==Entiset artistit== *Blackeyed Blonde *Depressive Age *Doctor Butcher *Eloy *Grave Digger *Guano Apes *HIM *House of Spirits *Krisiun *Mind Odyssey *Monkeys With Tools *Paradise Lost *Rage *Richtofen *Running Wild *Secret Discovery *SITD *Sodom *Thunderhead *Tom Angelripper Luokka:Saksalaiset levy-yhtiöt Luokka:Metallimusiikin levy-yhtiöt Luokka:Rockmusiikin levy-yhtiöt
Vatše

Vatše () oli Iberian (paikallisesti Kartlin eli muinaisen Itä-Georgian) kuningas Aršakiani-dynastiasta vuosina 216–234. Hänet tunnetaan pelkästään keskiaikaisista georgialaisista kronikoista, joiden mukaan hän oli Iberian joko 20. tai 22. kuningas. Hänen kerrotaan ainoastaan olleen kuningas Rev I:n poika. == Lähteet == Luokka:Georgian kuninkaat Luokka:Syntymävuosi tuntematon Luokka:Kuolinvuosi tuntematon
Félix Cárdenas

Félix Rafael Cárdenas Ravalo (s. 24. marraskuuta 1972 Encino, Santander) on kolumbialainen maantiepyöräilijä, joka kilpaili ammattilaisena 2000−2009. Cárdenas voitti Espanjan ympäriajon mäkikilpailun vuosina 2003 ja 2004. == Saavutuksia == ;2000 :Espanjan ympäriajo, 10. etapin voitto :Tour de Romandie, mäkikilpailun voitto :Tour du Limousin, mäkikilpailun ja 4. etapin voitto :Portugalin ympäriajo, mäkikilpailun voitto ;2001 :Ranskan ympäriajo, 12. etapin voitto :Katalonian ympäriajo, mäkikilpailun voitto ;2002 :Giro del Trentino, 4. etapin voitto :Kolumbian ympäriajo, 9. ja 11. etapin voitto ;2003 :Espanjan ympäriajo, kokonaiskilpailussa kahdeksas, mäkikilpailun ja 16. etapin voitto, 7. ja 15. etapilla toinen, 4. ja 20. (aika-ajo) etapilla kolmas :Vuelta a la Rioja, kokonais- ja mäkikilpailun sekä 2. etapin voitto :Clásico RCN, mäkikilpailun ja 8. etapin voitto :Vuelta a Castilla y León, pistekilpailun ja 4. etapin voitto :Kolumbian ympäriajo, kokonaiskilpailussa toinen, mäkikilpailun sekä 7. ja 11. etapin voitto ;2004 :Espanjan ympäriajo, mäkikilpailun ja 17. etapin voitto :Clásico RCN, kokonaiskilpailussa toinen, 4. etapin voitto :Vuelta Asturias, kokonaiskilpailussa toinen ;2005 :Tour of Japan, kokonais-, mäki- ja pistekilpailun sekä 3. ja 5. etapin voitto ;2006 :GP Industria & Artigianato - Carnaghese, voitto :GP Villafranca de Ordizia, voitto :Brixia Tour, 2. etapin voitto ;2007 :Giro del Capo, 1. etapin voitto ;2008 :Italian ympäriajo, kokonaiskilpailussa 16. :Clásico RCN, 2. etapin voitto ;2009 :Italian ympäriajo, 18. etapilla toinen ;2010 :Maantieajon Kolumbian-mestaruus :Clásico RCN, kokonaiskilpailun voitto ;2011 :Kolumbian ympäriajo, kokonaiskilpailun ja 4. etapin voitto ;2012 :Chilen ympäriajo, 10. etapin voitto :Kolumbian ympäriajo, kokonaiskilpailun sekä 3., 4. ja 10. etapin voitto ;2013 :Kolumbian ympäriajo, 9. etapin voitto ;2014 :Kolumbian ympäriajo, 8. etapin voitto == Lähteet == *Félix Cárdenas trap-friis.dk- tietokannassa *Félix Cárdenas cyclingarchives.com-tietokannassa *Félix Cárdenas cyclingbase.com-tietokannassa === Viitteet === Luokka:Kolumbialaiset maantiepyöräilijät Luokka:Vuonna 1972 syntyneet Luokka:Elävät henkilöt
Bakur I

Bakur I (, nimen latinisoitu muoto Bacurius) oli Iberian (paikallisesti Kartlin eli muinaisen Itä-Georgian) kuningas Aršakiani-dynastiasta vuosina 234–249. Hänet tunnetaan pelkästään keskiaikaisista georgialaisista kronikoista, joiden mukaan hän oli Iberian joko 21. tai 23. kuningas. Hänen kerrotaan ainoastaan olleen kuningas Vatšen poika. == Lähteet == Luokka:Georgian kuninkaat Luokka:Syntymävuosi tuntematon Luokka:Kuolinvuosi tuntematon
Mirdat II

Mirdat II (, nimen latinisoitu muoto Mithridates) oli Iberian (paikallisesti Kartlin eli muinaisen Itä-Georgian) kuningas Aršakiani-dynastiasta vuosina 249–265. Hänet tunnetaan pelkästään keskiaikaisista georgialaisista kronikoista, joiden mukaan hän oli Iberian joko 22. tai 24. kuningas. Hänen kerrotaan ainoastaan olleen kuningas Bakur I:n poika. Professori Cyril Toumanoff on esittänyt hypoteesin, että samaan aikaan hallitsi myös toinen iberialainen kuningas, Amazasp III (hallitsi 260–265), jonka asetti todennäköisesti antikuninkaaksi Sapor I, Iranin šaahi. Amazasp tunnetaan sassanidien kirjoituksista, mutta häntä ei mainita georgialaisissa lähteissä. == Lähteet == Luokka:Georgian kuninkaat Luokka:Syntymävuosi tuntematon Luokka:Kuolinvuosi tuntematon
Kathrin Hölzl

Kathrin Hölzl (s. 18. heinäkuuta 1984) on saksalainen alppihiihtäjä, suurpujottelun maailmanmestari ja maailmancupin voittaja. Hölzl kilpaili ensimmäisen kerran aikuisten arvokilpailuissa Åren MM-kisoissa 2007, jossa hän sijoittui suurpujottelussa kuudenneksi. Val d'Iséren MM-kilpailuissa 2009 hän voitti suurpujottelun maailmanmestaruuden 0,09 sekunnin erolla Tina Mazeen. Vancouverin olympialaisissa 2010 hän oli samassa lajissa kuudes. Hölzl kilpaili maailmancup-tasolla vuosina 2001–2011. Hän saavutti ensimmäisen palkintokorokesijansa maailmancupissa oltuaan toinen Lenzerheiden suurpujottelussa 18. maaliskuuta 2007. Ensimmäisen maailmancupin osakilpailuvoittonsa hän saavutti Aspenin suurpujottelussa 28. marraskuuta 2009. Hän voitti suurpujottelun maailmancupin kaudella 2009–2010. Hölzl voitti suurpujottelun Saksan mestaruuden 2009. Hölzl lopetti uransa lokakuussa 2013 selkävaivojen vuoksi. == Maailmancup == *Suurpujottelu **Kausi 2006–2007: Lenzerheide toinen; suurpujottelucupissa viides **Kausi 2007–2008: suurpujottelucupissa kahdeksas **Kausi 2008–2009: Maribor kolmas **Kausi 2009–2010: Aspen voitto, Lienz voitto, Cortina d’Ampezzo kolmas, Garmisch- Partenkirchen toinen; maailmancupin kokonaiskilpailussa kahdeksas, suurpujottelucupin voitto **Kausi 2010–2011: Sölden toinen, Aspen kolmas, Semmering kolmas == Lähteet == * ===Viitteet=== Luokka:Saksalaiset alppihiihtäjät Luokka:Vuonna 1984 syntyneet Luokka:Elävät henkilöt
Ribeira Brava (Madeira)

Ribeira Brava on kunta Portugalille kuuluvalla Madeiran itsehallintoalueella. Sen naapureina ovat lännessä Ponta do Sol, pohjoisessa São Vicente ja idässä Câmara de Lobos. Kunnassa on arviolta 12 555 asukasta (vuonna 2015) ja sen pinta-ala on 65,4 neliökilometriä. Keskustassa on muutamia kouluja, pankkeja, posti, pieni satama ja muutama toriaukio. Saaren eteläosia yhdistävä päätie kulkee kunnan halki. Kunnalle nimensä antanut joki virtaa keskustan halki. Sillä on pituutta noin 11–12 kilometriä ja se saa alkunsa vuorilta saaren keskiosista. Sateiden jälkeen se virtaa hyvin vuolaana, kuivana aikana se on tuskin havaittavissa. == Lähteet == == Aiheesta muualla == thumb|left|250px|Ribeira Bravan kirkko Luokka:Madeiran kunnat
Mental Circus

Mental Circus on Bloodpitin esikoisalbumi, joka julkaistiin 24. elokuuta 2005. Mental Circus oli Suomen virallisella listalla kaksi viikkoa, ollen korkeimmillaan sijalla 4. Levyltä on julkaistu singlet "Out to Find You", "One More Time" (julkaistu ainoastaan digitaalisessa muodossa), "Platitude" ja "Bad-Ass Blues". "Out to Find You" nousi Suomen singlelistalla kärkeen, kun taas "Platitude" oli parhaimmillaan listalla toisena ja "Bad-Ass Blues" neljäntenä. == Tuotantotiedot == Albumi on nauhoitettu marraskuussa 2004 sekä huhti- ja toukokuussa 2005 Petrax- ja Johtoääni-studioilla. Albumin on tuottanut, äänittänyt ja miksannut Jyrki Tuovinen. Albumilla esiintyvät Bloodpitin silloiset jäsenet: Matthau Mikojan (laulu), Paavo Pekkonen (kitara), Aleksi Keränen (basso) ja Alarik Valamo (rummut). Levyn kappaleet ovat Mikojanin ja Pekkosen säveltämiä, Mikojanin sanoittamia ja koko yhtyeen sovittamia. Levy julkaistiin Beemvees-levymerkille. == Kappaleet == # # # # # # # # # # # == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * V2.fi: == Lähteet == Luokka:Vuoden 2005 esikoisalbumit Luokka:Bloodpitin albumit
Aspagur I

Aspagur I (, nimen latinisoitu muoto Aspacures) oli Iberian (paikallisesti Kartlin eli muinaisen Itä-Georgian) kuningas Aršakiani-dynastiasta vuosina 265–284. Keskiaikaisten georgialaisten kronikoiden mukaan hän oli Iberian joko 23. tai 25. kuningas, ja hän vastusti yhdessä armenialaisten kanssa Persian sassanidien valtakunnan laajentumista Kaukasukselle. Hän hallitsi todennäköisesti samaan aikaan kun Rooman valtakunta sai jälleen alueen väliaikaisesti hallintaansa Aurelianuksen ja Caruksen johdolla. Hänen kerrotaan joutuneen kukistetuksi iranilaisten hyökkäyksessä ja kuolleen maanpaossa Alaniassa. Kronikan "Kuninkaiden elämä" mukaan hän oli dynastiansa viimeinen, mutta hänen tyttärensä Abešuran väitetään menneen naimisiin Mirianin kanssa, joka seurasi häntä valtaistuimelle ja josta tuli ensimmäinen kristinuskon omaksunut georgialainen kuningas. == Lähteet == Luokka:Georgian kuninkaat Luokka:Syntymävuosi tuntematon Luokka:Kuolinvuosi tuntematon
Papa Charlie Jackson

Papa Charlie Jackson (oik. William Henry Jackson, s. n. 1885jotkut lähteet antavat vuodeksi 1890, New Orleans, Louisiana - k. 1938, Chicago, IllinoisAllmusic: Papa Charlie Jackson) oli yhdysvaltalainen kiertelevä bluesmuusikko (ns. songster). Hän soitti banjo-kitara-hybridiä, jossa kuusi kitaran tapaan viritettyä kieltä oli yhdistetty banjon runkoon, sekä ukulelea. Hän oli ensimmäisiä levyttäneitä bluesmuusikoita. Hän levytti vuonna 1924 Paramountille kappaleet "Papa's Lawdy Lawdy Blues" ja "Airy Man Blues". Myöhemmin levytetystä "Salty Dog Bluesista" tuli hänen tunnetuin kappaleensa. Eräänlaisen uransa huipentuman Jackson saavutti syyskuussa 1929, kun hän levytti yhdessä pitkäaikaisen idolinsa Blind Blaken kanssa. Yhteistyön tuloksena syntyi kaksiosainen "Papa Charlie and Blind Blake Talk About It". Hän levytti muutamia kappaleita ennen kuin siirtyi Paramountilta Okeh Recordsille, jossa hän levytti marraskuussa 1934 Big Bill Broonzyn kanssa. == Lähteet == == Aiheesta muualla == * * Ted Gottsegen: "Papa" Charlie Jackson * Papa Charlie Jackson discography Luokka:Yhdysvaltalaiset bluesmuusikot
Brittney Karbowski

Brittney Marie Karbowski (s. 26. kesäkuuta 1986 Sugar Land, Texas) on yhdysvaltalainen ääninäyttelijä. == Ura == Karbowskin ura ääninäyttelijänä alkoi vuonna 2005 animesarja Gantzin myötä. Näyttelemisestä hän kiinnostui high schoolissa ja päätyi teatterin pariin, jonka myötä ollessaan 17-vuotias Karbowski teki ensimmäisen ammattilaisesiintymisensä Houstonin Playhouse 90:ssä. Matt Greenfield huomasi hänen kykynsä ja päätti valita Karbowskin Gantz-animesarjaan dubbaamaan muutamia sivurooleja. Samana vuonna Karbowski teki myös ensimmäisen pääroolinsa Gilgamesh-animeen ja sivurooleja animesarjoihin Chrono Crusadeen ja Godannariin. Vuoden 2006 jälkeen hän on jatkanut dubbausroolien tekemistä teatterin ohella. Karboswki palkittiin Paniponi Dash sarjasta ADR-palkinnolla kuukauden ääninäyttelijänä vuonna 2006.List of ADR Award Winners Viitattu 1.5.2012 Sittemmin vuonna 2008 hän sai eniten päärooleja animesarjoissa, joiden joukossa olivat muun muassa Kanon, Shuffle! ja Shattered Angels. Karbowski oli myös pieni elokuvarooli vuonna 2010 Halo Legendsissä. Karbowski tekee myös äänityötä mainosäänenä. == Yksityiselämä == Karbowski asuu Houstonissa yhdessä koiransa Sierran ja kissansa KiKin kanssa. Vapaa-ajallaan hän harrastaa puutarhan hoitamista, ruoanlaittoa ja säästöpossun keräämistä. ==Lähteet== ==Aiheesta muualla== * Anime News Network * CrystalAcids * sugoicon.org * Voice Chasers Luokka:Yhdysvaltalaiset ääninäyttelijät Luokka:Yhdysvaltalaiset teatterinäyttelijät Luokka:Amerikanpuolalaiset Luokka:Vuonna 1986 syntyneet Luokka:Elävät henkilöt
Amazasp III

Amazasp III (, nimen latinisoitu muoto Amazaspus) oli Iberian (paikallisesti Kartlin eli muinaisen Itä-Georgian) kuningas vuosina 260–265. Hän kuului luultavasti Aršakiani-dynastiaan. Amazaspia ei tunneta keskiaikaisesta georgialaisesta kirjallisesta perinteestä, vaikka georgialaiset kronikat kertovatkin kahdesta aiemmasta Amazasp-nimisestä kuninkaasta (georgiankielinen muoto persian nimestä Hamazasp). Amazasp on kuitenkin mainittu ajan sassanidien epigrafisissa lähteissä. Kolmikielisessä kaiverruksessa Ka'ba-ye Zartoshtissa Iberia luetaan Iranin vasallivaltioiden joukkoon ja kerrotaan sen kuninkaan Hamazaspin etuoikeutetusta asemasta sassanidien hovissa, jossa hän seuraa Adiabenen kuningas Ardashiria, Carmanian kuningas Ardashiria ja Mesenen kuningatar Denagia. Hän edeltää pitkää prinssien, ministerien ja kuninkaallisten kaupunkien satraappien luetteloa. Professori Cyril Toumanoff Georgetownin yliopistosta on ehdottanut, että energinen sassanidien šaahi Sapor I asetti Amazaspin Rooman valtakuntaa kannattavan kuningas Mirdat II:n antikuninkaaksi. Mirdat tunnetaan ainoastaan georgialaisista kronikoista. Toinen, ylipappi Kartirin kirjoittama sassanidien kaiverrus todellakin viittaa iranilaisten hyökkäykseen Iberiaan (ja Kaukasian Albaniaan) joskus vuoden 260 jälkeen. Amazasp näyttää tulleen syrjäytetyksi valtaistuimelta vuonna 265, kun Saporin toiminta hallitsijana oli päättymässä. == Lähteet == Luokka:Georgian kuninkaat Luokka:Syntymävuosi tuntematon Luokka:Kuolinvuosi tuntematon
Nadia Fanchini

Nadia Fanchini (s. 25. kesäkuuta 1986 Lovere) on italialainen alppihiihtäjä, joka on kilpaillut maailmancup-tasolla kaudesta 2003–2004 lähtien. == Arvokilpailut == Fanchini voitti Mariborin juniorien MM-kilpailuissa 2004 kultaa supersuurpujottelusta. Bardonecchiasta 2005 hän saavutti kultaa syöksylaskusta ja suurpujottelusta ja hopeaa supersuurpujottelusta. Samana vuonna hän debytoi aikuisten arvokilpailuissa Bormion MM-kilpailuissa, jossa hän sijoittui supersuurpujottelun neljänneksi. Torinon olympialaisissa 2006 hän sijoittui syöksyssä kymmenenneksi ja suurpujottelussa kahdeksanneksi. Seuraavan vuoden Åren MM-kilpailuissa hän oli syöksyn kolmastoista ja Val d'Isèren MM-kisoissa 2009 syöksyssä pronssilla sekä supersuurpujottelussa yhdeksäs. Schladmingin MM-kilpailuissa 2013 hän sai syöksylaskussa hopeaa. Sotšin olympialaisissa 2014 hän sijoittui suurpujottelussa neljänneksi ja supersuurpujottelussa kymmenenneksi. Vailin / Beaver Creekin MM-kilpailuissa 2015 hän oli kahdestoista supersuurpujottelussa ja syöksylaskussa. Pyeongchangin olympialaisissa 2018 hän sijoittui supersuurpujottelussa 12:nneksi. Ären MM-kilpailuissa 2019 hän oli supersuurpujottelussa viides ja syöksylaskussa neljästoista. == Maailmancup == Fanchini on voittanut maailmancupissa kaksi osakilpailua: yhden syöksylaskussa ja yhden supersuurpujottelussa. Syöksylaskun maailmancupissa Fanchini on sijoittunut seitsemän kertaa palkintokorokkeelle. Hän oli Lake Louisessa toinen kaudella 2008–2009 ja kolmas kaudella 2006–2007. Kaudella 2007–2008 hän oli kolmas Sestrieressä ja Crans-Montanassa sekä sijoittui syöksycupin kokonaispisteissä kolmanneksitoista. Kaudella 2008–2009 hän oli kolmas Banskon syöksykilpailussa ja sijoittui syöksycupissa viidenneksi. Maailmancupin kokonaiskilpailussa hän oli samalla kaudella yhdeksäs. Kaudella 2015–2016 hän sijoittui La Thuilen ensimmäisessä kilpailussa kolmanneksi ja voitti toisen kilpailun. Kaudella 2017–2018 hän oli kolmas Bad Kleinkirchheimin syöksylaskussa. Supersuurpujottelussa Fanchini voitti Lake Louisen kilpailun kaudella 2008–2009. Hän sijoittui samalla kaudella myös toiseksi Åressa ja kolmanneksi St. Moritzissa. Supersuurpujottelucupissa hän sijoittui toiseksi. Kaudella 2009–2010 hän oli kolmas Haus im Ennstalin super-G:ssä. Fanchini on sijoittunut suurpujottelun maailmancupin osakilpailussa toiseksi Åressa kaudella 2014–2015. == Muuta == Myös Nadia Fanchinin sisaret Elena ja Sabrina ovat alppihiihtäjiä. == Lähteet == * == Aiheesta muualla == *Fanchinien virallinen sivusto Luokka:Italialaiset alppihiihtäjät Luokka:Vuonna 1986 syntyneet Luokka:Elävät henkilöt
Mississippi Joe Callicott

"Mississippi" Joe Callicott (s. 11. lokakuuta 1900, lähellä Nesbitiä, Mississippi - k. 1969, Nesbit) oli yhdysvaltalainen blueslaulaja ja kitaristi. Hänen ensimmäiset äänitteensä olivat vuosina 1929 ja 1930 levytetyt "Cottonfield Blues" (osana Garfield Akersin yhtyettä), "Mississippi Boll Weevil Blues", "Fare Thee Well Blues" ja "Traveling Mama"http://www.wirz.de/music/calicfrm.htm. Callicott oli lopettanut soittamisen vuonna 1967, kun George Mitchell "löysi" hänet ja nauhoitti Callicottin musiikkia. Näitä on myöhemmin julkaisseet muun muassa Arhoolie, Fat Possum ja Southland -levymerkit. Heinäkuussa 1968 Callicott levytti kahdeksan kappaletta Blue Horizon -levymerkille, joka julkaisi niistä vuonna 1970 albumin Presenting the country blues Mississippi Joe Callicott. Callicott esiintyi myös Memphis Country Blues Festivalilla vuonna 1968. Callicottin kappaletta "Love Me Baby Blues" ovat monet artistit versioineet, muun muassa Ry Cooder nimellä "France Chance". == Lähteet == == Aiheesta muualla == * Mississippi Joe Callicott diskografia * The Blues Trail - Garfield Akers/Joe Callicott (sisältää kappaleet "Cottonfield Blues" ja "Travelling Mama Blues") Luokka:Yhdysvaltalaiset bluesmuusikot Luokka:Yhdysvaltalaiset kitaristit
Ozjorsk (Tšeljabinskin alue)

Ozjorsk (Озёрск tai Ozersk) on Venäjän Tšeljabinskin alueella sijaitseva suljettu kaupunki, jossa asui väestönlaskennan mukaan 82 164 asukasta (2010). Kaupunki perustettiin 1954. Aiemmin, vuoteen 1966 se tunnettiin peitenimellä Tšeljabinsk-40 ja sittemmin vuoteen 1994 nimellä Tšeljabinsk-65. Vuodesta 2005 se on Ozjorskin kaupunkipiirikunnan keskus. Alueella sijaitsee tärkeä Majak- niminen ydinjätteen jälleenkäsittelylaitos. Kylmän sodan aikana laitos toimi plutoniumin rikastamona. Siellä tapahtui vakava ydinonnettomuus vuonna 1957. Rikastamon toiminnasta johtuen alueen luontoa on pidetty erittäin saastuneena alueena, esimerkiksi radioaktiivista jätettä on kipattu lähellä sijaitsevaan Karatšai-järveenKaratšai-järvi Uralilla on maailman saastunein paikka – tunti järven rannalla tappaa, Iltalehti / Pekka Numminen, 14.3.2021, viitattu 6.5.2022. ==Lähteet== Luokka:Tšeljabinskin alueen kaupungit Luokka:Venäjän suljetut alueet
Iyari Limon

Iyari Pérez Limón (s. 8. heinäkuuta 1976 Guadalajara, Jalisco, Meksiko) on yhdysvaltalainen näyttelijä. Hänet tunnetaan parhaiten potentiaalisen tappajan Kennedyn roolista Buffy, vampyyrintappaja -televisiosarjan seitsemännellä tuotantokaudella vuosina 2002–2003. Limon aloitti uransa näyttelijänä vuonna 1995 vieraillessaan televiosarjassa Teho-osasto. Vuonna 2000 hän vieraili useita kertoja MTV:n sarjassa Undressed. Televisiotöiden lisäksi Limon on esiintynyt useissa mainoksissa. Limon on naimisissa Alejandro Thaisin kanssa, ja heillä on vuonna 2007 syntynyt tytär. Hän on ollut aiemmin naimisissa myös näyttelijä Efren Ramirezin kanssa, mutta liitto mitätöitiin. Limon on biseksuaali ja seurusteli aiemmin muun muassa DJ Sandra Edgen kanssa. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Vuonna 1976 syntyneet Luokka:Elävät henkilöt
Blind James Campbell

Blind James Campbell (17. syyskuuta 1906, Nashville, Tennessee – 22. tammikuuta 1981) oli yhdysvaltalainen blueslaulaja ja kitaristi. Hänet tunnetaan pääosin yhdessä Nashville Street Band -yhtyeensä kanssa vuosina 1962-1963 Arhoolie Records -merkille äänittämistään kappaleista. Albumi Blind James Campbell and His Nashville Street Band julkaistiin vuonna 1963 ja CD:nä vuonna 1995. James Campbell sokeutui apulantatehtaassa tapahtuneen onnettomuuden seurauksena. Vuonna 1936 hän perusti yhtyeen ja alkoi soittaa folkkia, poppia, jatsia ja bluesia juhlissa, tanssijaisissa ja muissa tilaisuuksissa. The Nashville Washboard Bandissähttp://www.allmusic.com/artist/p21823 olivat mukana viulunsoittaja Beauford Clay (s. 1900), kakkoskitaristi Bell Ray (s. 1900), tuubansoittaja Ralph Robinson (s. 1885) ja trumpetisti George Bell. Campbell itse soitti lauloi ja soitti kitaraa, mandoliinia, laarditölkkiä ja pesulautaa. Myöhemmin Campbell nimesi yhtyeen Friendly Fiveksi. Campbell yhtyeineen ei levyttänyt ennen kuin Arhoolie Recordsin Chris Strachwitz kiinnostui yhtyeestä kuultuaan bluesfanin tekemiä äänityksiä yhtyeestä. Kahden äänityssession tuotoksena syntyi Blind James Campbell And His Nashville Street Band -LP (Arhoolie 1015). Vaikka albumi toi Campbellin yleisön tietoisuuteen, James Campbellin ja hänen yhtyeensä myöhemmistä vaiheista ei tiedetä juuri mitään. Strachwitz julkaisi levyn CD:llä vuonna 1995. CD:llä on ylimääräistä LP:ltä poisjäänyttä materiaalia. == Lähteet == == Aiheesta muualla == * Blind James Campbell Allmusic:ssa * Arhoolien sivu albumista Luokka:Sokeat henkilöt Luokka:Yhdysvaltalaiset bluesmuusikot Luokka:Yhdysvaltalaiset kitaristit Luokka:Yhdysvaltalaiset laulajat Luokka:Vuonna 1906 syntyneet Luokka:Vuonna 1981 kuolleet
Leydigin solu

Leydigin solut eli kiveksen välisolut eli interstitiaalisolut ovat kiveksien siementiehyiden välitilassa sijaitsevia soluja, jotka tuottavat koirashormoneja kuten testosteronia. Leydigin solujen testosteronin eritystä stimuloi aivolisäkkeen etulohkon erittämä lutropiini eli luteinisoiva hormoni. Leydigin solu on saanut nimensä saksalaisen löytäjänsä Franz Leydigin mukaan. ==Katso myös== * Sertolin solu == Lähteet == Luokka:Solut Luokka:Uroksen sukupuolielimistö
Keith Coogan

Keith Coogan (s. 13. tammikuuta 1970) on yhdysvaltalainen näyttelijä. Hän syntyi Kalifornian Palm Springsissä ja aloitti isoisänsä Jackie Cooganin tavoin uransa hyvin nuorena. Coogan voitti vuonna 1983 Young Artist -palkinnon vierailevasta esiintymisestään televisiosarjassa Ritari Ässä. Hän oli lisäksi useamman kerran ehdolla. Coogan on esiintynyt myös elokuvissa, joiden joukossa ovat Ojasta allikkoon (Hiding Out, 1987) ja Ilta kaupungilla (1987). == Aiheesta muualla == * Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt Luokka:Yhdysvaltalaiset lapsinäyttelijät
Muinais-Karjala

Muinais-Karjala oli alue, joka käsitti kulttuurisesti yhtenäisen osan Karjalasta. Alue jakautui Etu-Karjalaan eli Karjalan kannakseen ja Taka- Karjalaan, johon kuuluivat Laatokan pohjois- ja koillisrannat. Muinais-Karjala alkoi muodostua 700-luvulla, jolloin alueelle on ilmestynyt laajaa vakituista asutusta. Alue lienee kuitenkin asutettu jo paljon aiemmin. On oletettu, että muinaiskarjalainen väestö syntyi alueelle 500-luvuilla muuttaneista itäkantasuomalaisista ja 800-luvulla muuttaneista pohjoiskantasuomalaisista, jotka sulautuivat yhteen muodostaen yhtenäisen väestöpohjan ja kulttuurin. Muinais-Karjala kehittyi turkiskaupan ansiosta ja oli ristiretkiaikana vauras. Ensimmäinen maininta Karjalasta on viittaus Korelaan vuodelta 1143. Katolinen ja ortodoksinen kirkko alkoivat kiinnostua tuolloin alueesta ja pyrkivät liittämään sen valtapiireihinsä käännyttämällä. 1200-luvulla pakanalliset karjalaiset käännytettiin ortodoksisuuteen ja muinais-Karjalan alue ja etenkin Etu-Karjala joutui Novgorodin haltuun. Pian sen jälkeen Ruotsi teki ristiretken Karjalaan, ja ruotsalaiset perustivat Viipurin kaupungin. Pähkinäsaaren rauhan yhteydessä Muinais-Karjala jakautui kahteen osaan: Ruotsin hallitsemaan ja katoliseen lounaiseen Karjalan kannakseen, joka sisältyi Viipurin linnalääniin sekä Novgorodin hallitsemaan ortodoksiseen Käkisalmen Karjalaan, joka käsitti Laatokan rannat. == Katso myös == * Karjalanpohja ==Lähteet== Luokka:Suomen esihistoria Luokka:Karjala
Alueelliset viestijoukot

Alueelliset viestijoukot ovat Suomen puolustusvoimien maavoimien taistelua tukevia joukkoja, joiden tarkoituksena on yhdistää kenttäviestintää maastossa harjoittavien joukkojen yhtymän viestijärjestelmä kiinteään televerkkoon. Alueellisilla viestijoukoilla on nopeahkosti liikuteltavia kahdenkymmenen jalan kontteihin sijoitettavia laitteistoja, joita voidaan siirtää helposti kuorma-auton lavoilla. Alueellisten viestijuokkojen kalusto pyritään tuottamaan tavanomaisista kaupallisesti saatavista komponenteista. Alueellisisten viestijoukkojen tehtäviä asevelvollisille kouluttaa Suomessa Johtamisjärjestelmäkomppania Panssariprikaatissa, Pohjois-Suomen Viestipataljoonan 1. Viestikomppania Kainuun Prikaatissa ja Itä-Suomen Viestipataljoonan 1. Viestikomppania Karjalan Prikaatissa Puolustusvoimat.fi - I-SVP / 1. Viestikomppania. ==Lähteet== luokka:Viestijoukot
Sally Kirkland

Sally Kirkland (s. 31. lokakuuta 1941 New York) on yhdysvaltalainen näyttelijä. Kirkland oli ehdolla parhaan naispääosan Oscar-palkinnon saajaksi roolistaan elokuvassa Anna (1987). Hän voitti samaisella roolilla Golden Globen. Nuorena itsemurhaa yrittänythttp://www.sallykirkland.com/pages/articles/aids.html Kirkland vihittiin 4. joulukuuta 1975 Movement of Spiritual Inner Awarenessin papiksi.http://www.sallykirkland.com/pages/ministry.html == Lähteet == == Aiheesta muualla == * Luokka:Yhdysvaltalaiset näyttelijät Luokka:Golden Globe -palkinnon saajat Luokka:Vuonna 1941 syntyneet Luokka:Elävät henkilöt
Sertolin solu

Sertolin solut eli kiveksen tukisolut ovat kivesten siementiehyissä sijaitsevia soluja, joiden tehtävänä on ravita kehittyviä siittiöitä sekä säädellä spermatogeneesiä eli siittiöiden kypsymistä. Lisäksi ne erittävät inhibiini-hormonia, joka estää follitropiinin erittymistä aivolisäkkeen etulohkosta. Sertolin solut ovat liittyneet toisiinsa tiiviillä liitoksilla, jotka osallistuvat veri-kivesesteen muodostamiseen. Veri-kivesesteen tehtävänä on suojata kehittyviä siittiöitä ja se estää useimpia aineita siirtymästä vapaasti verenkierrosta siementiehyisiin. Sertolin solu on saanut nimensä italialaisen löytäjänsä Enrico Sertolin mukaan. ==Katso myös== * Leydigin solu * Veri-aivoeste == Lähteet == Luokka:Solut Luokka:Uroksen sukupuolielimistö
Lisa Ann Walter

Lisa Ann Walter (s. 3. elokuuta 1963) on yhdysvaltalainen näyttelijä. Hän on esiintynyt muun muassa elokuvissa Ansa vanhemmille (1998), Bruce – taivaanlahja (2003) ja Saanko luvan? (2004). == Aiheesta muualla == * Luokka:Yhdysvaltalaiset näyttelijät Luokka:Vuonna 1963 syntyneet Luokka:Elävät henkilöt
Jessica Boone

Jessica Boone (s. 14. toukokuuta 1984 La Porte, Texas) on yhdysvaltalainen ääninäyttelijä, joka tunnetaan useista dubbauksistaan animen parissa. == Elämäkerta == Boone syntyi La Portessa, mutta vietti lapsuutensa Houstonissa. Hän valmistui yliopistosta toukokuussa 2007 opiskeltuaan humanistista tiedettä ja yhteiskuntaoppia. Boone opiskeli myös teatteria. === Ura === Boone aloitti näyttelemisen aluksi teatterin parissa Alley-teatterissa, jonne animea kääntävä ja ohjaava Steven Foster tuli pyytämään Boonea koe-esiintymään eri animesarjoihin etsiessään nuoria ääniä. Tämän myötä hänen uransa alkoi dubbausten parissa vuonna 2003 All Purpose Cultural Cat Girl Nuku Nuku -OVAn myötä, jossa Boonen oli Yoshimin roolissa. Tämän jälkeen hän on työskennellyt suurimmaksi osaksi ADV Filmsille, jonka myötä Boone on usein työskennellyt yhdessä Chris Pattonin ja Luci Christianin kanssa. Hänet palkittiin heti vuonna 2004 Misaki Suzuharan ääniroolista Angelic Layer animesarjasta ADR- palkinnolla kuukauden ääninäyttelijänä.List of ADR Award Winners Viitattu 1.5.2012 Parhaiten hänet tunnetaan ääniroolistaan Chiyo Mihamana animesarjassa ja -elokuvassa Azumanga Daioh. Vuonna 2006 Boonella oli pieni alkuperäinen äänirooli My Gym Partner's a Monkeyssa. === Yksityiselämä === Boone meni kihloihin high schoolissa tapaamansa poikaystävän Johnin kanssa 25. joulukuuta 2006 ja he menivät myöhemmin naimisiin 13. huhtikuuta 2008. == Lähteet == == Aiheesta muualla == * * CrystalAcids * Voice Chasers * Anime News Network * jessicaboone fans * TV.com * fansview.com Luokka:Yhdysvaltalaiset ääninäyttelijät Luokka:Yhdysvaltalaiset teatterinäyttelijät Luokka:Vuonna 1984 syntyneet Luokka:Elävät henkilöt
Yvonne Clech

Yvonne Clech (3. kesäkuuta 1920 Guingamp – 25. helmikuuta 2010 Pariisi) oli ranskalainen näyttelijä. Hän esiintyi muun muassa Louis Mallen elokuvassa Zazie – Pariisin päiviä (Zazie dans le métro, 1960). == Lähteet == == Aiheesta muualla == * Luokka:Ranskalaiset näyttelijät Luokka:Vuonna 1920 syntyneet Luokka:Vuonna 2010 kuolleet
Richard Beymer

George Richard Beymer (s. 20. helmikuuta 1938) on yhdysvaltalainen näyttelijä. Hänet tunnetaan muiden muassa elokuvista Anne Frankin päiväkirja (1959) ja West Side Story (1961) sekä televisiosarjasta Twin Peaks (1990–1991, 2017). Beymer sai vuonna 1962 parhaan miestulokkaan Golden Globe -palkinnon yhdessä Bobby Darinin ja Warren Beattyn kanssa. == Aiheesta muualla == * * Luokka:Vuonna 1938 syntyneet Luokka:Yhdysvaltalaiset näyttelijät Luokka:Elävät henkilöt
Ralph M. Steinman

Ralph Marvin Steinman (14. tammikuuta 1943 Montréal, Quebec – 30. syyskuuta 2011) oli kanadalainen immunologi ja solubiologi Rockefellerin yliopistossa. Hän voitti vuonna 2011 Nobelin lääketieteen palkinnon yhdessä Jules Hoffmannin ja Bruce Beutlerin kanssa. Steinman kuoli vain kolme päivää ennen palkinnon julkistamista eikä Nobel-komitea saanut tietoa kuolemasta ajoissa, joten palkinto myönnettiin poikkeuksellisesti postuumisti. Vuonna 1973 Steinman ja Zanvil A. Cohn keksivät englanninkielisen termin dendritic cells (dendriittisolut) . Steinman on saanut useampia palkintoja ja tunnustuksia dendriittisolutyöstään. Vuonna 2003 hänelle myönnettiin Gairdner-säätiön kansainvälinen palkinto ja vuonna 2007 Albert Lasker -palkinto lääketieteellisestä perustutkimustyöstä. Sen lisäksi hänet on nimitetty Yhdysvaltain kansalliseen tiedeakatemiaan vuonna 2001 ja Institute of Medicineen vuonna 2002. == Lähteet == == Aiheesta muualla == * The Rockefeller University * gairdner * National Academies * Lasker Foundation Luokka:Kanadalaiset lääkärit Luokka:Immunologit Luokka:Vuonna 1943 syntyneet Luokka:Vuonna 2011 kuolleet Luokka:Nobelin fysiologian tai lääketieteen palkinnon saajat
Daddy Stovepipe

Daddy Stovepipe (oik. Johnny Watson, 12. huhtikuuta 1867 Mobile, Alabama – 1. marraskuuta 1963) oli yhdysvaltalainen blueslaulaja, kitaristi ja huuliharpisti. Hän esiintyi myös nimillä Jimmy Watson, Sunny Jim ja Rev. Alfred Pitts. Daddy Stovepipe saattaa olla aikaisimmin syntynyt levyttänyt bluesmuusikko. Monet Daddy Stovepipen levytyksistä olivat jug band -duettoja yhdessä vaimonsa Sarah Watsonin (eli Mississippi Sarahin) kanssa. Daddy Stovepipe aloitti uransa ennen vuotta 1900 Meksikossa kaksitoistakielisen kitaran soittajana varhaisissa mariachi-yhtyeissä. Myöhemmin hän toimi viihdyttäjänä Rabbit's Foot Minstrels -ryhmässä, joka kiersi eteläisiä osavaltioita. 1920-luvulle tultaessa hän esiintyi yhden miehen yhtyeenä Maxwell Streetillä Chicagossa, jossa hän sai lempinimensä "Daddy Stovepipe" käyttämänsä silinterihatun () vuoksiP. Missin: Pre-War blues harp greats - Daddy Stovepipe. Daddy Stovepipen ensimmäinen levytys oli toukokuussa 1924 Richmondissa äänitetty "Sundown Blues"/"Stove Pipe Blues". Hänen varhaisia äänityksiään pidetään yhtenä primitiivisimmistä levytetyistä blueskappaleistahttp://www.mp3.com/artist/daddy-stovepipe/summary/ . Kesällä 1927 hän teki Gennett Recordsille Birminghamissa Alabamassa lisää levytyksiä duona nimeltään Whistlin' Pete and Daddy Stovepipe, jossa oli mukana Pete- niminen viheltäjä. Lisää äänityksiä seurasi vuonna 1931, jolloin hän levytti Vocalionille yhdessä vaimonsa "Mississippi Sarahin" kanssa. He levyttivät yhdessä uudelleen vuonna 1935 Bluebird Recordsille. Tällöin pariskunta asui Greenvillessä, Mississippissä. Sarah kuoli vuonna 1937 ja se lähetti Stovepipen taas tien päälle. Hän työskenteli vähän aikaa ympäri Teksasia ja soitteli zydeco-yhtyeissä ympäri Louisianaa ja Teksasiahttp://www.mp3.com/artist/daddy-stovepipe/summary/ . Vuonna 1948 Daddy Stovepipe palasi katumuusikoksi Maxwell Streetille Chicagoon, jossa hänen esityksiään äänitettiin heinäkuussa 1960 Daddy Stovepipen ollessa 93-vuotias. Hänen repertuaariinsa kuului tuolloin muun muassa "Tennessee Waltz". Viimeisen kerran häntä äänitti Paul Oliver vuonna 1961http://www.wirz.de/music/stovefrm.htm. Daddy Stovepipe kuoli pesäkekeuhkokuumeeseen, joka hän sai sappirakkoleikkauksen jälkeen. == Muita samankaltaisesti nimettyjä artisteja == Daddy Stovepipen lisäksi on ainakin kaksi "Stovepipe"-nimeä käyttänyttä muusikkoa: "Stovepipe No.1" (oik. Sam Jones), joka levytti yhden miehen yhtyeenä 1920-luvulla ja "Sweet Papa Stovepipe" (oik. McKinley Peebles), joka levytti kappaleen "All Birds Look Like Chicken to Me". == Lähteet == == Aiheesta muualla == * Daddy Stovepipen diskografia * Vanhaa kuvaa Maxwell Streetiltä, alkupuolella Daddy Stovepipe hattuineen soittamassa huuliharppua ja kitaraa * Musiikkinäytteitä Amazon.com:ssa Luokka:Yhdysvaltalaiset bluesmuusikot Luokka:Yhdysvaltalaiset huuliharpistit Luokka:Yhdysvaltalaiset kitaristit Luokka:Vuonna 1867 syntyneet Luokka:Vuonna 1963 kuolleet
Rudolph Maté

Rudolph Maté (21. tammikuuta 1898 – 27. lokakuuta 1964) oli puolalaissyntyinen elokuvaaja ja elokuvaohjaaja. Hän aloitti kuvausuransa Euroopassa (mm. Jeanne d'Arcin kärsimys, 1928), josta ura vei sittemmin Yhdysvaltoihin. Maté oli ehdolla parhaan kuvauksen Oscar-palkinnon saajaksi viitenä perättäisenä vuotena 1941–1945. Yksi tämän ajan töistä on Zoltán Kordan ohjaama Sahara (1943), jossa pääosaa näyttelee Humphrey Bogart. Myöhemmin Maté ohjasi itse lukuisia elokuvia, joiden joukossa ovat Kuollut saapuessaan (1950), Maailman sortuessa (1951) ja 300 spartalaista (1962). Hän kuoli sydänkohtaukseen Hollywoodissa 66-vuotiaana. == Aiheesta muualla == * Luokka:Puolalaiset elokuvaohjaajat Luokka:Puolalaiset elokuvaajat Luokka:Vuonna 1898 syntyneet Luokka:Vuonna 1964 kuolleet
Ishøjn kunta

Ishøj on Pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 22 928 asukasta, ja sen pinta-ala oli 26,5 neliökilometriä. Kunnan keskustaajama on myös nimeltään Ishøj. Ishøj ei liittynyt muiden kuntien kanssa Tanskan kuntauudistuksessa 1. tammikuuta 2007. Kuva:Ishoej kirke denmark exterioer syd.JPG|Ishøjin kirkko. ==Seurakunnat== Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin. * 1: Torslunde Sogn * 2: Ishøj Sogn ==Lähteet== ==Aiheesta muualla== * Ishøjin kunnan kotisivut Luokka:Tanskan pääkaupunkialueen kunnat
Hidesaburō Hanafusa

Hidesaburō Hanafusa (, 1. joulukuuta 1929 Nishinomiya, Hyōgon prefektuuri, Japani – 15. maaliskuuta 2009) oli japanilainen virologi, joka valmistui Osakan yliopiston tieteellisestä tiedekunnasta biokemian kandidaattina vuonna 1953 ja väitteli tohtoriksi samasta yliopistosta vuonna 1960. Vuonna 1961 hän muutti Yhdysvaltoihin tekemään tutkimustöitä Kalifornian yliopiston Berkeley- kampuksen viruslaboratoriossa. == Palkinnot == * 1981 – Howard Taylor Rickettsin palkinto * 1982 – Albert Lasker -palkinto lääketieteellisestä perustutkimustyöstä * 1984 – Asahi-lehdistöpalkinto * 1993 – Alfred P. Sloan, Jr. -palkinto * 1995 – Bunka kunshō -palkinto == Lähteet == Luokka:Japanilaiset mikrobiologit Luokka:Vuonna 1929 syntyneet Luokka:Vuonna 2009 kuolleet